CELEX: 32005R0827
Language: hu
Date: 2005-05-30 00:00:00
Title: A Bizottság 827/2005/EK rendelete (2005. május 30.) a 2005/2006. tárolási évre vonatkozó, egyes sajtok magántárolására nyújtott közösségi támogatás odaítélésével kapcsolatban az 1255/1999/EK tanácsi rendelet végrehajtásának részletes szabályairól

31.5.2005   
            
            
               HU
            
            
               Az Európai Unió Hivatalos Lapja
            
            
               L 137/16
            
         A BIZOTTSÁG 827/2005/EK RENDELETE
   (2005. május 30.)
   a 2005/2006. tárolási évre vonatkozó, egyes sajtok magántárolására nyújtott közösségi támogatás odaítélésével kapcsolatban az 1255/1999/EK tanácsi rendelet végrehajtásának részletes szabályairól
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 10. cikkére,
   mivel:
   
               (1)
            
            
               Az 1255/1999/EK rendelet 9. cikke előírja, hogy magántárolási támogatás adható tartós sajtokra, valamint a juh- és/vagy kecsketejből készült és legalább hat hónapos érlelést igénylő sajtokra, ha e sajtok esetében az árak alakulása és a készletek helyzete a piac súlyos kiegyensúlyozatlanságát jelzi, amely felszámolható vagy csökkenthető szezonális tárolással.
            
         
               (2)
            
            
               Bizonyos tartós sajtok, illetve a pecorino romano, a kefalotyri és a kasseri sajtok termelésének időszakosságát súlyosbítja a fogyasztás fordított időszakossága. Ezen felül e sajtok termelésének töredezettsége súlyosbítja a fent említett időszakosság következményeit. Éppen ezért indokolt a sajtot szezonálisan tárolni a nyári hónapok és a téli hónapok termelése közötti mennyiségkülönbözet erejéig.
            
         
               (3)
            
            
               Meg kell határozni a támogatható sajtok típusait, és rögzíteni kell a támogatásból részesülő legnagyobb mennyiségeket, valamint a piac valós igényeinek és az adott sajtok eltarthatóságának figyelembevételével a szerződések időtartamát.
            
         
               (4)
            
            
               Meg kell határozni a tárolási szerződés tartalmát, valamint a szerződésben szereplő sajtok azonosítását és ellenőrzését lehetővé tevő alapvető intézkedéseket. A támogatás összegét a tárolási költségekre és a támogatásban részesülő sajtok, illetve a piacra kerülő egyéb sajtok közötti egyensúly fenntartására tekintettel kell rögzíteni. Ezen információkat, valamint a rendelkezésre álló forrásokat figyelembe véve az állandó költségeket és a napi tárolási költségeket csökkenteni kell; a pénzügyi költségeket 2 %-os kamatláb alapján kell kiszámolni.
            
         
               (5)
            
            
               Érdemes pontosítani a dokumentációval, a könyveléssel, valamint az ellenőrzés gyakoriságával és módjával kapcsolatos rendelkezéseket. Ebben a vonatkozásban elő kell írni, hogy a tagállamok az ellenőrzési költségek egy részét vagy teljes egészét a szerződő fél számlájára írhatják.
            
         
               (6)
            
            
               Az e rendeletben foglalt intézkedések összhangban vannak a Tej- és Tejtermékpiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Tárgy
   Ez a rendelet megállapítja az 1255/1999/EK rendelet 9. cikke által előírt, egyes sajtok magántárolására adható támogatás (a továbbiakban: támogatás) odaítélésének részletes szabályait a 2005/2006. tárolási évre.
   2. cikk
   Fogalommeghatározások
   E rendelet alkalmazásában a következő meghatározásokat kell alkalmazni:
   
               a)
            
            
               „tárolási tétel”: az a legalább két tonna tömegű, egységes összetételű sajtmennyiség, amelyet tárolás céljából egyazon raktárba egyazon napon tároltak be;
            
         
               b)
            
            
               „szerződéses tárolás megkezdésének napja”: a betárolás napját követő nap;
            
         
               c)
            
            
               „szerződéses tárolás utolsó napja”: a kitárolás napját megelőző nap;
            
         
               d)
            
            
               „tárolási év”: a mellékletben rögzített, sajttípusonként változó időszak, amely alatt a sajtra a magánraktározási rendszer kiterjedhet.
            
         3. cikk
   A támogatható sajtok
   (1)   A támogatást a mellékletben meghatározott feltételek mellett bizonyos tartós sajtokra, a pecorino romano sajtokra, valamint a kefalotyri és kasseri sajtokra lehet megadni.
   (2)   A sajtoknak a Közösségben kell készülniük, és a következő feltételeknek kell megfelelniük:
   
               a)
            
            
               a gyártó céget, valamint a gyártás hónapját és napját a sajtokon letörölhetetlen feliratnak kell jeleznie, esetleg kódolva;
            
         
               b)
            
            
               a sajtoknak sikeres minőségi vizsgával kell megfelelő előzetes biztosítékot adniuk arról, hogy kiérlelésük végeztével a mellékletben szereplő kategóriák szerint hova sorolják majd őket.
            
         4. cikk
   Tárolási szerződés
   (1)   Sajtokra vonatkozó magántárolási szerződés a sajtok tárolási területéhez tartozó tagállam intervenciós hivatala és természetes vagy jogi személyek (a továbbiakban: szerződő felek) között jöhet létre.
   (2)   A raktározási szerződést írásban kötik, szerződéskötési kérelem alapján.
   A kérelemnek a betárolás időpontjától számított 30 napon belül be kell érkeznie az intervenciós hivatalhoz, és csak azokra a sajttételekre vonatkozhat, amelyek betárolása már befejeződött. Az intervenciós hivatalok feljegyzik a kérelem beérkezési időpontját.
   Ha egy kérelem a határidő lejárta után 10 munkanapon belül érkezik be az intervenciós hivatalhoz, a raktározási szerződés még megköthető, de a támogatás összege 30 %-kal csökken.
   (3)   Az egy vagy több tárolási tételre vonatkozó tárolási szerződéseknek különösen a következőkre vonatkozó kikötéseket kell tartalmazniuk:
   
               a)
            
            
               a szerződés tárgyát képező sajtmennyiség;
            
         
               b)
            
            
               a szerződés teljesítésére vonatkozó időpontok;
            
         
               c)
            
            
               a támogatás mértéke;
            
         
               d)
            
            
               a raktárak megnevezése.
            
         (4)   A raktározási szerződést a szerződéskötési kérelem iktatásától számított 30 napon belül kell megkötni.
   (5)   Az ellenőrzésre tett intézkedések, különösen a 7. cikkben említettek, az intervenciós hivatal által készített termékleírás hatálya alá tartoznak. A tárolási szerződésnek e termékleírásra utalnia kell.
   5. cikk
   Be- és kitárolás
   (1)   A be- és kitárolási időszakok a mellékletben szerepelnek.
   (2)   A kitárolást teljes tárolási tételenként kell elvégezni.
   (3)   Amennyiben a szerződéses tárolás első 60 napjának elteltével a sajtok minőségromlása meghaladja a szokásos, raktározás okozta romlást, a szerződő felek, tárolási tételenként egy alkalommal engedélyt kaphatnak arra, hogy a károsodott mennyiségeket saját költségükre helyettesítsék.
   Ha a károsodott mennyiségekre a tárolás során vagy a kitároláskor elvégzett ellenőrzés derít fényt, e mennyiségekre nem jár támogatás. Ezenkívül a támogatható tételből fennmaradó mennyiség nem lehet kevesebb két tonnánál.
   A második albekezdés arra az esetre vonatkozik, ha valamely tételnek egy részét az (1) bekezdésben említett kiraktározási időszak előtt vagy a 8. cikk (2) bekezdésében említett minimális raktározási határidő lejárta előtt kitárolják.
   (4)   A (3) bekezdés első albekezdésében említett esetben a helyettesített mennyiségek támogatásának kiszámítására vonatkozóan a szerződéses tárolás első napja a szerződéses tárolás kezdetének napja.
   6. cikk
   Tárolási feltételek
   (1)   A tagállamnak meg kell bizonyosodnia arról, hogy a támogatás kifizetésére jogosító összes feltétel és követelmény teljesül.
   (2)   A szerződő fél vagy – a tagállam kérésére, illetve annak felhatalmazásával – a raktárért felelős személy az ellenőrzéssel megbízott illetékes hatóságok rendelkezésére bocsátja azokat a dokumentumokat, amelyek alapján ellenőrízni lehet a magánraktárba betárolt termékekre vonatkozóan a következőket:
   
               a)
            
            
               tisztaság a betároláskor;
            
         
               b)
            
            
               a sajtok eredete és gyártási időpontja;
            
         
               c)
            
            
               a betárolás időpontja;
            
         
               d)
            
            
               raktárban való tárolás ténye és a raktár címe;
            
         
               e)
            
            
               kitárolás időpontja.
            
         (3)   A szerződő fél, illetve adott esetben a raktárért felelős személy minden szerződés kapcsán külön készletnyilvántartást vezet, amelynek a raktárban rendelkezésre kell állnia és a következőket kell tartalmaznia:
   
               a)
            
            
               a magántárolásra betárolt termékek raktározási tételszáma;
            
         
               b)
            
            
               a betárolás és kitárolás időpontja;
            
         
               c)
            
            
               a sajtok száma és súlya tárolási tételenként;
            
         
               d)
            
            
               a termék helye a raktáron belül.
            
         (4)   A tárolt termékeknek könnyen azonosíthatónak, elérhetőnek és szerződésenként elkülönítettnek kell lenniük. A raktározott sajtokat egyedi jelzéssel meg kell különböztetni.
   7. cikk
   Ellenőrzés
   (1)   A betároláskor az illetékes hivatal ellenőrzést végez, hogy meggyőződjék a tárolt termék támogathatóságáról, és megelőzzön minden, a szerződéses tárolás alatti termékhelyettesítést.
   (2)   A hivatal bejelentés nélkül szúrópróbaszerűen ellenőrzi, hogy a termékek ténylegesen ott vannak a raktárban. Olyan mintát kell kiválasztani, amely reprezentatív, és a szerződés alapján magántárolási támogatásra szánt teljes mennyiség legalább 10 % ának felel meg.
   Az ellenőrzés a 6. cikk (3) bekezdésében említett nyilvántartás ellenőrzésén kívül magában foglalja a termékek azonosítását, illetve súlyuk és természetük fizikai vizsgálatát,. E fizikai vizsgálatoknak a bejelentés nélküli ellenőrzés alá vett mennyiség legalább 5 %-ára ki kell terjedniük.
   (3)   A szerződéses raktározási időszak végén az illetékes hivatal elvégzni a termékek tényleges ottlétének ellenőrzését. Amennyiben azonban termékek a maximális raktározási időszak lejárta után is a raktárban maradnak, az ellenőrzést a kitárolásuk időpontjában is el lehet végezni.
   Az első albekezdésben említett ellenőrzés érdekében a szerződő félnek értesítenie kell az illetékes hivatalt az érintett raktározási tétel megjelölésével, legalább öt munkanappal azelőtt, hogy a tárolási időszak szerződés szerint lejár, vagy hogy a kitárolási műveleteket megkezdik, ha e műveletekre a raktározási időszak alatt vagy után kerül sor.
   A tagország a második bekezdésben említett öt munkanapnál rövidebb határidőbe is beleegyezhet.
   (4)   Az (1), (2) és (3) bekezdés alapján végzett ellenőrzésekről jelentést kell készíteni, amelyben szerepel:
   
               a)
            
            
               az ellenőrzés időpontja;
            
         
               b)
            
            
               az ellenőrzés időtartama;
            
         
               c)
            
            
               az elvégzett műveletek.
            
         A jelentést az ellenőrzésért felelős személy aláírja, a szerződő fél, illetve adott esetben a raktárért felelős személy pedig ellenjegyzi, majd azt a fizetési dossziéhoz csatolják.
   (5)   Abban az esetben, ha az ellenőrzött termékmennyiség legalább 5 %-át érintő szabálytalanságot állapítanak meg, az ellenőrzést az illetékes hatóságok által meghatározott nagyobb mintára terjesztik ki.
   A tagállamok az ilyen esetekről négy héten belül értesítik a Bizottságot.
   (6)   A tagállamok előírhatják, hogy az ellenőrzés díja részben vagy egészben a szerződő felet terheli.
   8. cikk
   Tárolási támogatások
   (1)   A támogatás mértékei a következők:
   
               a)
            
            
               7,50 EUR/tonna az állandó költségekre;
            
         
               b)
            
            
               0,20 EUR/tonna/szerződéses raktározási nap a raktározási költségekre;
            
         
               c)
            
            
               a pénzügyi kiadásokra szerződéses raktározási naponként:
               
                           i)
                        
                        
                           0,23 euró/tonna a tartós sajtok esetében;
                        
                     
                           ii)
                        
                        
                           0,28 euró/tonna a pecorino romano sajtok esetében;
                        
                     
                           iii)
                        
                        
                           0,39 euró/tonna a kefalotyri és kasseri sajtok esetében.
                        
                     
         (2)   Semmilyen támogatás nem adható, ha a tárolás szerződéses időszaka hatvan napnál rövidebb. A támogatás legnagyobb mértéke sem lépheti túl a 180 napos szerzdődéses raktározási időszaknak megfelelő mértéket.
   Amennyiben a szerződő fél nem tartja be az e rendelet 7. cikke (3) bekezdésének második vagy adott esetben harmadik albekezdésében említett határidőket, a támogatási összeg 15 %-kal csökken, és csak arra az időszakra jár, amelyről a vállalkozó hitelt érdemlően bizonyítani tudja az illetékes hatóságok előtt, hogy a sajtok szerződéses tárolásban maradtak.
   (3)   A támogatást a szerződő fél kérelmére a szerződéses tárolási időszak végével, a kérelem kézhezvételétől számított 120 napon belül fizetik ki, feltéve, hogy a 7. cikk (3) bekezdésében említett ellenőrzéseket elvégezték, és a támogatásra való jogosultság feltételei teljesültek.
   Amennyiben azonban a támogatásra való jogosultság közigazgatási vizsgálata folyamatban van, a kifizetést addig nem lehet folyósítani, amíg a jogosultságot el nem ismerik.
   9. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. május 30-án.
      
         
            a Bizottság részéről
         
         Mariann FISCHER BOEL
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb a 186/2004/EK bizottsági rendelettel (HL L 29., 2004.2.3., 6. o.) módosított rendelet.
   MELLÉKLET
   
               Sajtfélék
            
            
               Támogatható mennyiségek
            
            
               Sajtok gyártása óta eltelt időszak
            
            
               Betárolási időszak
            
            
               Kitárolási időszak
            
         
               Francia tartós sajtok:
               
                           —
                        
                        
                           bejegyzett eredetmegjelölés – beaufort és comté típusok
                        
                     
                           —
                        
                        
                           piros címke (label) – emmental grand cru
                        
                     
                           —
                        
                        
                           A és B osztály – emmentáli és gruyère
                        
                     
            
               16 000 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Német tartós sajtok:
               
                            
                        
                        
                           „Markenkäse” vagy „Klasse fein” Emmentaler/Bergkäse
                        
                     
            
               1 000 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Ír tartós sajtok:
               
                            
                        
                        
                           „Irish long keeping cheese. Emmental, special grade”
                        
                     
            
               900 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Osztrák tartós sajtok:
               
                           „1.
                        
                        
                           Güteklasse Emmentaler/Bergkäse/Alpkäse”
                        
                     
            
               1 700 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Finn tartós sajtok:
               
                            
                        
                        
                           „I luokka”
                        
                     
            
               1 700 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Svéd tartós sajtok:
               
                            
                        
                        
                           „Västerbotten/Prästost/Svecia/Grevé”
                        
                     
            
               1 700 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Lengyel tartós sajtok:
               
                            
                        
                        
                           „Podlaski/Piwny/Ementalski/Ser Corregio/Bursztyn/Wielkopolski”
                        
                     
            
               3 000 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Szlovén tartós sajtok:
               
                            
                        
                        
                           „Ementalec/Zbrinc”
                        
                     
            
               200 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Litván tartós sajtok:
               
                            
                        
                        
                           „Goja/Džiugas”
                        
                     
            
               700 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Lett tartós sajtok:
               
                            
                        
                        
                           „Rigamond, Ementāles tipa un Ekstra klases siers”
                        
                     
            
               500 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Magyar tartós sajtok:
               
                            
                        
                        
                           „Pannónia”
                        
                     
            
               300 t
            
            
               10 nap
            
            
               2005. június 1 – szeptember 30.
            
            
               2005. október 1 – 2006. március 31.
            
         
               Pecorino Romano
            
            
               19 000 t
            
            
               90 nap, 2004. október 1. után gyártott
            
            
               2005. június 1 – december 31.
            
            
               2006. március 31. előtt
            
         
               Juh- vagy kecsketejből, ill. a kettő keverékéből gyártott Kefalotyri és Kasseri
            
            
               2 500 t
            
            
               90 nap, 2004. november 30. után gyártott
            
            
               2005. június 1 – november 30.
            
            
               2006. március 31. előtt